Bermeoko gudua

Bermeoko gudua 1937. urteko apirilaren 30tik maiatzaren 4ra gertatu zen Bermeo inguruan Euzko Gudarostearen eta armada kolpistaren artean. Apirilaren 20tik frontea hautsi eta matxinoek aurrera egin ahala, Elorrio, Eibar, Ondarroa, Gernika eta Markina haien mende erori ondoren izan zen borrokaldia.

Flechas Negras brigadako 4.000 italiarrak Mundakako itsasadarreko ezkerreko ibaiertzetik zihoazen Bermeorantz. Hara iritsitakoan, mendian ezkutatuta zegoen Meabe batailoiko gudariek eraso egin zieten eta armada frankista bitan zatitu. Bermeora bildutako indar kolpistek errepublikazaleen setioa izan zuten orduan, baina maiatzaren 4an hura hautsi eta finkatu egin zuten herrian hartutako posizioa.

Kronologia 
 Apirilaren 30: armada frankisten italiarrak Bermeora ailegatu.
 Maiatzaren 1: errepublikazaleek kontraeraso egin.
 Maiatzaren 2: errepublikazaleek Bermeo setiatu.
 Maiatzaren 3: errepublikazaleen setioa hautsi.
 Maiatzaren 4: Flechas Negras brigada italiarrak Bermeoren okupazioa sendotu.

Liburua 
"Bermeo y la Guerra Civil. La Batalla del Sollube" Sollubeko batailari buruzko liburua 2007ko urrian aurkeztu zuten.

Ikus, gainera 
 Sollubeko bataila
 Gerra Zibila Euskal Herrian

Bibliografia 
 Francisco Manuel Vargas Alonso , Bermeo y la guerra civil. La Batalla de Sollube  (1. ed 2007), Lankidetzan bilduma, Eusko Ikaskuntza, 
 Historia General de la Guerra de Euskadi, IV liburukia (1981), Luis Haranburu-editor eta Naroki ed..

Kanpo estekak 

Eusko Gudarosteak parte hartutako guduak
Espainiako Gerra Zibila Euskal Herrian
Euskal Herriko guduak
Espainiako Gerra Zibileko guduak
1937ko gatazkak